ЗАЦВЯРДЖАЮ

Начальнік аддзела па адукацыі

Докшыцкага райвыканкама

 Д.Д.Парцянка

 \_\_\_\_\_\_\_\_\_\_\_\_\_\_\_\_\_\_\_\_\_2024 г.

Палажэнне

аб правядзенні раённых

этапаў конкурсаў рэспубліканскай

акцыі ˮЯ гэты край Радзімаю заву“

1. АГУЛЬНЫЯ ПАЛАЖЭННІ

1.1. У адпаведнасці з п.9 стар.19 каляндарнага плана масавых мерапрыемстваў, якія праводзяцца ў 2024 годзе Дзяржаўнай установай дадатковай адукацыі “Докшыцкі раённы цэнтр дзяцей і моладзі” і пісьмом Галоўнага упраўлення па адукацыі Віцебскага аблвыканкама ад 22.02.2024 №122 за кошт сродкаў раённага бюджэту з мэтай удасканалення дзейнасці ўстаноў адукацыі па патрыятычным выхаванні дзяцей і навучэнскай моладзі праз актыўнае ўключэнне іх ва ўсебаковае вывучэнне гісторыка-культурнай і прыроднай спадчыны малой радзімы ў сакавіку – кастрычніку 2024 года праводзяцца раённыя этапы конкурсаў рэспубліканскай акцыі ”Я гэты край Радзімаю заву“ (далей – Акцыя).

1.2**.**Арганізатарамі правядзення раённых этапаў конкурсаў Акцыі з’яўляецца аддзел па адукацыі Докшыцкага раённага выканаўчага камітэта. Агульнае кіраванне ажыццяўляе ДУДА “Докшыцкі раённы цэнтр дзяцей і моладзі”

1.3. Мерапрыемствы Акцыі праводзяцца ў чатыры этапы з вызначэннем пераможцаў і прызёраў (акрамя пункта 2.1.):

першы этап (адборачны) – ва ўстановах адукацыі;

другі этап (адборачны) – раённы;

трэці этап (адборачны) – абласны;

чацвёрты (заключны) – рэспубліканскі.

1.4. Для падвядзення вынікаў конкурсаў Акцыі на кожным этапе аргкамітэтам ствараецца журы, якое:

праводзіць ацэнку конкурсных работ (у завочнай і вочнай (пры неабходнасці) формах);

вызначае пераможцаў і прызёраў адпаведных этапаў конкурсаў Акцыі;

прадстаўляе пратаколы па выніках конкурсаў Акцыі ў адпаведныя аргкамітэты.

1.5. Удзельнікі мерапрыемстваў Акцыі – асобныя навучэнцы, калектывы навучэнцаў устаноў адукацыі раёна ў адпаведнасці з умовамі асобных конкурсаў Акцыі.

2. парадак правядзення мерапрыемстваў акцыі

У рамках Акцыі ў 2024 годзе праводзяцца:

- рэспубліканскі конкурс юных геолагаў (сакавік-красавік);

- раённы этап рэспубліканскага конкурсу ”Праз мінулае ў сучаснасць“ (сакавік – жнівень);

- раённы этап рэспубліканскага конкурсу ”Па старонках Дзённіка вандроўніка“ (сакавік – кастрычнік).

**2.1. Умовы правядзення рэспубліканскага конкурсу юных геолагаў**

2.1.1. Асноўная мэта і задачы конкурсу

Конкурс праводзіцца з мэтай выхавання павагі да прыроднай спадчыны роднага краю і беражлівых адносін да яго багаццяў.

Асноўнымі задачамі конкурсу з’яўляюцца:

стварэнне ўмоў для развіцця геалагічнага руху сярод навучэнцаў;

выяўленне ведаў юных геолагаў, іх практычных уменняў і навыкаў самастойнай даследчай дзейнасці геалагічнай накіраванасці;

павышэнне прыродазнаўчага адукацыйнага ўзроўню адносна прыродакарыстання і экалагічнай бяспечнай жыццядзейнасці;

выяўленне навучэнцаў, якія матываваны на вывучэнне геалагічных дысцыплін на павышаным узроўні;

садзейнічанне прафесійнаму самавызначэнню навучэнцаў.

2.1.2. Парадак правядзення конкурсу

У конкурсе прымаюць удзел асобныя навучэнцы ўстаноў агульнай сярэдняй адукацыі 8–11 класаў, навучэнцы аб’яднанняў па інтарэсах геалагічнай накіраванасці ўстаноў дадатковай адукацыі дзяцей і моладзі (не больш 2-х навучэнцаў ад установы).

Конкурс праводзіцца ў дыстанцыйным рэжыме ў адзін этап – рэспубліканскі, у тры туры – адборачны, практычны і заключны.

Для ўдзелу навучэнцаў у конкурсе ўстановы адукацыі да 11 сакавіка 2024 года запаўняюць заяўку на ўдзел, якая размешчана на платформе ”Патриот.by“ (https://patriot.rcek.by/) у афішы мерапрыемства.

Першы тур (адборачны) праводзіцца ў дыстанцыйнай форме 21 сакавіка 2024 года з 11.00 (на працягу адной гадзіны). У першым туры навучэнцам неабходна выканаць тэставыя заданні, якія могуць уключаць пытанні па наступных тэмах: геалагічная будова Беларусі, фарміраванне крышталічнага падмурка, тэктанічная структура, агульная характарыстыка платформеннага чахла, геамарфалогія, гідрагеалогія, мінералы і горныя пароды, карысныя выкапні, геалагічныя помнікі прыроды Беларусі.

Спасылка з доступам да тэста будзе размешчана на платформе ”Патриот.by“ за гадзіну да пачатку тэста ў (з 10.00 гадзін).

Тэставыя заданні выконваюцца навучэнцамі адначасова ў прызначаны час (у 11.00). Па заканчэнні часу доступ да тэста будзе адмоўлены. Па выніках першага тура, 30 навучэнцаў, якія набяруць вышэйшы бал, будуць адабраны для ўдзелу ў другім туры конкурсу. Спіс з вынікамі будзе размешчаны на сайце Рэспубліканскага цэнтра экалогіі і краязнаўства (https://rcek.by/ ) 22 сакавіка пасля 15.00.

Другі тур (практычны) адбудзецца з 25 па 29 сакавіка 2024 года і будзе складацца з практычных заданняў. Заданні накіраваны на геалагічнае даследаванне малой радзімы, яе геамарфалагічных асаблівасцей, наяўнасці геалагічных працэсаў на тэрыторыі пражывання ўдзельнікаў конкурсу, а таксама на выяўленне эколага-геалагічнага стану мясцовасці, унясенне прапаноў і (ці) рэкамендацый па папярэджванні негатыўных наступстваў дзейнасці чалавека ці прыродных праяўленняў.

Заданні да практычнага тура будуць высланы на электронную скрыню кожнаму яго ўдзельніку ў дзень пачатку тура, 25 сакавіка да 10.00.

Выніковыя конкурсныя матэрыялы ўдзельнікаў практычнага тура дасылаюцца на e-mail: krajaznaucy@mail.ru 29 сакавіка да 15.00. Работы, якія будуць дасланы пазней 15.00 разглядацца не будуць. Вынікі практычнага тура будуць размешчаны на сайце Рэспубліканскага цэнтра экалогіі і краязнаўства (https://rcek.by/) 1 красавіка пасля 16.00.

Па выніках практычнага тура 10 удзельнікаў, якія набяруць найбольшую колькасць балаў, будуць адабраны для ўдзелу ў трэцім (заключным) туры конкурсу.

Трэці (заключны) тур пройдзе 3 красавіка 2024 года з 15.00 у форме ”бліц-апытання“ у анлайн фармаце на платформе zoom. Спасылка для падключэння будзе папярэдне даслана на электронныя скрыні ўдзельнікаў заключнага этапу конкурсу.

”Бліц-апытанне“ будзе складацца з пытанняў, якія тычацца геалагічных асаблівасцей Беларусі (для ўсіх удзельнікаў аднолькавыя пытанні), а таксама пытанняў, якія будуць сфармуляваны па матэрыялах практычных заданняў другога тура конкурсу (для кожнага ўдзельніка аднолькавая колькасць пытанняў адносна уласнай практычнай работы).

2.2. **Умовы правядзення раённага этапу рэспубліканскага конкурсу “Праз мінулае ў сучаснасць”.**

2.2.1. Мэта і задачы конкурсу

Раённы этап рэспубліканскага конкурсу “Праз мінулае ў сучаснасць” праводзіцца з мэтай фарміравання ў канкурсантаў грамадзянска-патрыятычных пачуццяў, духоўнага ўзбагачэння праз пераемную сувязь пакаленняў, усведамлення навучэнцамі маральнай каштоўнасці асабістага дачынення да мінулага, сучаснасці і будучыні свайго краю.

Асноўнымі задачамі конкурсу з’яўляюцца:

далучэнне моладзі да дзейнасці, накіраванай на даследаванне і папаўненне летапісу ўстановы адукацыі;

пашырэнне гісторыка-летапіснага кругагляду навучэнцаў;

адраджэнне і перайманне традыцый установы адукацыі;

умацаванне сувязяў паміж рознымі пакаленнямі навучэнцаў установы адукацыі;

матывацыя навучэнцаў да актыўнай стваральнай дзейнасці і адказнасці за свае ўчынкі;

выяўленне і заахвочванне лепшых юных даследчыкаў ‒ актыўных удзельнікаў конкурсу.

2.2.2. Удзельнікамі конкурсу з’яўляюцца творчыя калектывы навучэнцаў устаноў агульнай сярэдняй адукацыі ва ўзроставай катэгорыі 13 – 18 гадоў; педагагічныя калектывы ўстаноў дашкольнай адукацыі; спецыяльнай і дадатковай адукацыі.

2.2.3. Парадак правядзення конкурсу.

На конкурс прадстаўляецца ”Летапіс установы адукацыі“.

Удзельнікі конкурсу даследуюць гісторыю станаўлення і развіцця адукацыі на дадзенай тэрыторыі ў розныя гістарычныя перыяды; здабываюць, аналізуюць, сістэматызуюць і абагульняюць інфармацыю, атрыманую з розных інфармацыйных крыніц аб дадзенай установе адукацыі, яе настаўніках і адметных выпускніках; праводзяць культурна-асветніцкую работу па захаванні традыцый установы адукацыі і папулярызацыі дзейнасці яе настаўнікаў і выпускнікоў.

Пры стварэнні летапісу ўдзельнікі конкурсу прытрымліваюцца храналагічнага прынцыпу, асаблівую ўвагу надаюць зменам, якія адбываліся ва ўстанове адукацыі з цягам часу.

На конкурс прадстаўляецца летапіс установы адукацыі, які складаецца з наступных частак:

даследчага матэрыялу (не болей 3-х старонак) па гісторыі станаўлення і развіцця адукацыі на дадзенай тэрыторыі (ад першай згадкі да сённяшняга дня), з указаннем выкарыстаных гістарычных крыніц;

летапіснага матэрыялу, дзе прадстаўлены ў храналагічнай паслядоўнасці: найбольш адметныя старонкі гісторыі ўстановы адукацыі з прадстаўленнем пацвярджаючых фотаматэрыялаў, а таксама выявы (фотаздымак, малюнак, макет, план і г.д.) установы адукацыі ў розныя гады яе існавання; творчая дзейнасць і працоўны шлях славутых настаўнікаў і выпускнікоў, педагогаў-ветэранаў Вялікай Айчыннай вайны (дапаўняецца фотаздымкамі, фотадакументамі і г.д.); традыцыі, значныя дасягненні ўстановы адукацыі;

апісанне прадмета (-аў) (з фотавыявай), які прадстаўляе каштоўнасць для дадзенай установы адукацыі і адлюстроўвае важныя вехі гістарычнага развіцця ўстановы (можа знаходзіцца ў музеі, музейнай экспазіцыі, ці захоўвацца асобна);

матэрыял, які пацвярджае правядзенне культурна-асветніцкіх мерапрыемстваў па папулярызацыі і захаванні гісторыі ўстановы адукацыі.

Адначасова з папяровым варыянтам летапісу, прадстаўляецца яго электронная версія, якая цалкам дубліруе папяровы варыянт.

2.2.4. Асноўныя крытэрыі ацэнкі конкурсных матэрыялаў:

адпаведнасць патрабаванням адносна структуры летапісу;

аналітычны падыход;

змястоўнасць матэрыялу;

храналалагічная паслядоўнасць;

культурна-асветніцкая і папулярызацыйная дзейнасць;

творчы падыход у афармленні;

культура мовы.

Конкурсныя матэрыялы і заяўка дасылаюцца да 26 жніўня 2024 года ў друкаваным і электронным выглядзе (cdtdokshitsy\_2007@mail.ru) ДУДА “Докшыцкі раённы цэнтр дзяцей і моладзі” (г.Докшыцы, вул.Ленінская,5).

**2.3. Умовы правядзення раённага этапу рэспубліканскага конкурсу “Па старонках дзённіка вандроўніка”.**

2.3.1. Мэта і задачы конкурсу

Раённы этап рэспубліканскага конкурсу “Па старонках дзённіка вандроўніка” праводзіцца з мэтай фарміравання патрыятычных пачуццяў у навучэнцаў праз іх далучэнне да актыўнай турысцка-экскурсійнай дзейнасці.

Асноўнымі задачамі конкурсу з’яўляюцца:

* пашырэнне ведаў навучэнцаў аб гістарычнай, культурнай, прыроднай спадчыне і эканамічным развіцці роднага краю;
* развіццё пазнавальнай дзейнасці навучэнцаў і іх творчых здольнасцей;
* удасканаленне сістэмы турысцка-экскурсійнай работы ва ўстановах адукацыі, развіццё адукацыйнага турызму.

2.3.2. Удзельнікі конкурсу

Удзельнікамі конкурсу з’яўляюцца навучэнцы агульнай сярэдняй адукацыі ў дзвюх катэгорыях: 1-4 класы, 5-11 класы.

2.3.3. Парадак правядзення конкурсу

Навучэнцы індывідуальна (у суправаджэнні законных прадстаўнікоў непаўналетняга) або ў складзе экскурсійных груп удзельнічаюць у экскурсіях/паходах, запаўняюць Дзённік вандроўніка (далей – Дзённік), у якім фіксуюць наведаныя аб’екты гісторыка-культурнай і прыроднай спадчыны нашай краіны.

Дзённік запаўняецца ў адпаведнасці з рэкамендацыямі, якія размешчаны на сайце Рэспубліканскага цэнтра (https://гсек.bу/Турысцка-экскурсійная работа).

 Конкурсная работа складаецца з Дзённіка і творчай работы ”3 алоўкам у вандроўку“.

Пры ацэнцы Дзённіка ўлічваецца наяўнасць наступных паказчыкаў:

* колькасць экскурсій/паходаў, у якіх прынялі ўдзел навучэнцы (ад 2 да 5, у залежнасці ад узросту);
* паўната запаўнення табліц (па экскурсіях/паходах, якія здзейснілі

навучэнцы);

* выкананыя заданні (для навучэнцаў II і III ступеняў адукацыі, якія

размешчаны ў канцы Дзённіка);

* адзнакі аб наведванні экскурсійных аб’ектаў;
* QR-коды – спасылкі на фотаздымкі (фотаздымкі павінны быць зроблены на фоне аб’ектаў маршруту і мець подпіс: дата, назва аб’ектаў, месца знаходжання);
* запіс, які зроблены падчас ці пасля экскурсіі/паходу (разварот Дзённіка “Для заметок/Мои впечатления”).

Таксама будзе ацэньвацца: афармленне,акуратнасць запаўнення Дзённіка, культура мовы.

Творчая работа “3 алоўкам у вандроўку” (далей - творчая работа) –

гэта матэрыял інфарацыйна-публіцыстычнага жанру ў выглядзе нататкі адной з экскурсіі/паходу: аповед аб падзеях, уражаннях, назіраннях, сустрэчах з цікавымі людзьмі. Матэрыял павінен змяшчаць: завязку (пачатак падзеі), развіццё дзеянняў (апісанне канкрэтных дзеянняў, якія

адбыліся падчас экскурсіі/паходу), кульмінацыю (найболып цікавы, яркі

момант у экскурсіі/паходзе), развязку (уражанні, якія засталіся пасля экскурсіі/паходу).

На конкурс падаецца творчая работа напісаная ад рукі ўдзельнікам конкурсу.

Да матэрыялу, напісанага на рускай мове, уключаць тытульную старонку на беларускай мове.

2.3.4. Асноўныя крытэрыі ацэнкі творчай работы:

* адпаведнасць патрабаванням да конкурснага матэрыялу;
* змястоўнасць (паўната раскрыцця, арыгінальнасць задумы);
* аўтарскае прадстаўленне работы (самастойныя і абгрунтаваныя меркаванні, адпаведнасць зместу ўзросту аўтара);
* адпаведнасць жанру (нататкі);
* культура мовы.

Вынікі конкурсу падводзяцца па суме балаў ацэнкі Дзённіка і творчай работы.

Конкурсныя матэрыялы і заяўка дасылаюцца да 23 кастрычніка 2024 года ў друкаваным і электронным выглядзе (cdtdokshitsy\_2007@mail.ru) ДУДА “Докшыцкі раённы цэнтр дзяцей і моладзі” (г.Докшыцы, вул.Ленінская,5).

ПАДВЯДЗЕННЕ ВЫНІКАЎ МЕРАПРЫЕМСТВАЎ АКЦЫІ

Пераможцы, прызёры раённых этапаў рэспубліканскай акцыі ˮЯ гэты край Радзімаю заву“ ўзнагароджваюцца дыпломамі I, II, III ступені аддзела па адукацыі Докшыцкага райвыканкама ў кожнай намінацыі і катэгорыі ўдзельнікаў згодна з парадкам правядзення конкурсу.

 Лепшыя работы будуць накіраваны на ўдзел у абласным этапе.

ФІНАНСАВАННЕ

Набыццё дыпломаў для ўзнагароджання пераможцаў і прызёраў раённых этапаў рэспубліканскай акцыі ˮЯ гэты край Радзімаю заву“ (26 штук):

- раённы этап рэспубліканскага конкурсу ”Праз мінулае ў сучаснасць“ (18 штук: 1 – I месца, 2 – II месца, 3 – III месца для навучэнцаў, педагагічных калектываў дашкольнай адукацыі; спецыяльнай і дадатковай адукацыі);

- раённы этап рэспубліканскага конкурсу ”Па старонках Дзённіка вандроўніка“ (8 штук: у кожнай узроставай катэгорыі 1 – I месца, 1 – II, 2– III месца) ажыццяўляецца за кошт сродкаў бюджэту прадугледжаных на правядзенне цэнтралізаваных мерапрыемстваў.

Савулава 59791